Մանուելա Արկուրի

Մանուելա Արկուրի (, ), իտալացի դերասանուհի և ֆոտոմոդել։

Կենսագրություն 
Մանուելա Արկուրին ծնվել է 1977 թվականի հունվարի 8-ին իտալական Անանյի քաղաքում և մեծացել Լատինայում։ Նրա հայրը ծնունդով Կալաբրիայի Կրոտոնե գավառից էր, իսկ մայրը՝ Կամպանիայի Ավելինո բնակավայրից։ Տասնչորս տարեկան հասակում Մանուելան դառնում է պրոֆեսիոնալ մոդել, սկսում է մասնակցել ֆոտոսեսիաներին, նորաձևության ցուցադրություններին և գեղեցկության մրցույթներին։

Կարիերա 
Արկուրին սովորել է Հռոմի Դրամատիկական արվեստի ակադեմիայում։ Նրա դերասանական կարիերան սկսվել է Լեոնարդո Պիերաչչոնիի «Դափնեկիրներ» կատակերգության մեջ խաղացած փոքր դերով։ 1990-ական թվականների վերջին դերասանուհին կատակերգությունների շարք ունեցավ, որոնցում խաղաց երկրորդական դերեր։ Զուգահեռաբար Մանուելա Արկուրին զբաղվում էր մոդելային գործով, նկարվում անկեղծ ֆոտոշարքերում և լողազգեստների գովազդային հոլովակներում։ Ռեժիսորները Մանուելային համարում էին այնքան գեղեցիկ, ով հեշտությամբ գրավում էր տղամարդկանց լսարանը։ Այդպիսի ֆիլմերից էր ռեժիսոր Ջորջիո Պանարիելլոյի «Bagnomaria» ժապավենը։
1990-ական թվականների վերջում և 2000-ականների սզբում Արկուրին նկարահանվել է նաև մի շարք իսպանական ֆիլմերում՝ «Շահրիզադեին փնտրելով» քրեական դրամայում, «Սիրո խելագարություն» դիմակահանդեսային դրամայում,  «Վհուկի գործը» թրիլլերում։ Դերասանուհու մոդելային կարիերայի գագաթը դարձավ «Panorama» ամսագրում 2001 թվականին նկարահանված էրոտիկ ֆոտոշարքը։ Այդ ֆոտոսեսիան անցկացնում էր հայտնի լուսանկարիչ Կոնրադ Գոդլին սիցիալական բնապատկերների ֆոնին։ 2000-ական թվականների սկզբին Մանուելա Արկուրին գրեթե հեռացավ կինոյից և սկսեց հաճախակի երևալ հեռուստատեսությունում։ Մեծ ճանաչում ձեռք բերեց Իտալիայում նկարահանվող «Կարաբիներ» (թարգմանաբար իտալերենից՝ ձիավոր պահնորդ Իտալիայում) հեռուստասերիալում խաղացած դերակատարման շնորհիվ։ Մի քանի տարի Մանուելան այդ սերիալում խաղաց իտալական ոստիկանության սպա Պաուլի Վիտալիի դերը։

Անձնական կյանք 
Մանուելա Արկուրին սիրավեպ է ունեցել մի քանի ֆուտբոլիստների հետ, այդ թվում՝ Ֆրանչեսկո Տոտտիի և Ֆրանչեսկո Կոկոյի, ինչպես նաև սուսերամարտի օլիմպիական չեմպիոն Ալդո Մոնտանո կրտսերի հետ։ 2010 թվականից Արկուրին ամուսնացած է Ջովանի դի Ջանֆրանչեսկոյի հետ։ 2013 թվականի հոկտեմբերին զույգը հայտարարեց, որ երեխային են սպասում։ 2014 թվականի մայիսի 8-ին Մանուելան ունեցավ անդրանիկ որդուն, որին անվանակոչեցին Մատտիա։

Արկուրիի ավագ եղբայրը՝ Սերջիո Արկուրին նույնպես դերասան է։ Քույր և եղբայր միասին խաղացել են չորս հեռուստասերիալներում։

Ֆիլմագրություն 
 Կինո
 1995 - L’ultimo concerto
 1995 - I laureati
 1995 - I buchi neri
 1995 - Viaggi di nozze - Мара
 1996 - Gratta e vinci
 1996 - Uomini senza donne
 1996 - A spasso nel tempo
 1997 - Cuori perduti
 1997 - Finalmente soli
 1999 - Bagnomaria
 1999 - Voglio stare sotto al letto
 2000 - Teste di cocco
 2000 - A ruota libera
 2001 - Juana la Loca 
 2003 - Cosa de brujas 
 Հեռուստատեսություն
 1997 - Disokkupati (հեռուստատեսություն)
 1999 - Anni '60 (հեռուստատեսություն)
 2002 - Carabinieri (հեռուստատեսություն)
 2004 - Con le unghie e con i denti (հեռուստաֆիլմ)
 2004 - Madame (հեռուստաֆիլմ)
 2005 - Imperia, la grande cortigiana (հեռուստաֆիլմ)
 2005 - Carabinieri - Sotto copertura (հեռուստաֆիլմ)
 2005 - Regina dei fiori (հեռուստաֆիլմ)
 2006 - L’onore e il rispetto
 2007 - Donne sbagliate (հեռուստաֆիլմ)
 2008 - Io non dimentico (հեռուստաֆիլմ)
 2008 - Mogli a pezzi (հեռուստատեսություն)
 2009 - So che ritornerai (հեռուստաֆիլմ)
 2010 - Caterina e le sue figlie 3 (հեռուստատեսություն) 
 2010 - Il peccato e la vergogna (հեռուստատեսություն) 
 2010 - Sangue caldo 
 2013 - Pupetta - Il coraggio e la passione

Ծանոթագրություններ

Արտաքին հղումներ 

 Պաշտոնական կայք 
 Internet Movie Database record

Իտալացի դերասանուհիներ
21-րդ դարի դերասանուհիներ
Իտալացի մոդելներ